gentaiscool/nusaparagraph_emot huggingface dataset:
Salah sawijining cara kanggo ngabadikake momen lan pengalman sing nyenenganke lan apik ing saban acara kuwi liwat fotografi. Wong kang seneng fotografi mesti nggolek cara utawa alternatif kanggo nduweni cerita. Sing lagi akeh digawe yaiku kamera saka kertas. Kamera iki nduwe fungsi sing padha karo kamera analog, nanging bahane saka kertas lan luwih apik kanggo lingkungan. Kamera iki nduwe kekuatan 16 megapiksel lan wis bisa njupuk gambar lan video. Ukurane luwih tipis lan luwih bisa muat akeh gambar amarga nganggo penyimpanan kartu memori. Kamera iki entheng lan bisa dinggo ning acara apa wae kanggo ngrekam kabeh momen lan pengalaman paling apik. 

Emotion: happy
Awak dhewe kerep jijik neng ngambu panganan sing wis busuk. Awak dhewe sok lali yen isih duwe pangan turah lan sesoke panganane kui wis ora iso kepangan meneh. Supoyo awak dhewe ora guak-guak panganan lan ora jijik karo panganan sing wis awak dhewe gawe kui, awak dhewe kudu pinter-pinter nyimpen. Supoyo panganane dhewe ora gampang mambu, ono beberapa hal sing iso awak dhewe lakoke. Sing kesiji, pas rampung manga, awak dhewe iso langsung nyimpen turahane neng kulkas. Sing keloro, awak dhewe uga iso langsung ngetke panganane supoyo sesok e utowo mengko soren isih enak. Sing ketelu, awak dhewe kudu iling kapan masake. Dadi ngerti, kapan panganane kui kudu dingeti utowo dileboke kulkas.

Emotion: disgusted
Tahun 2018 pas aku ketepakan keterimo nag salah sijine PTN negeri nang kota gedeg, aku oleh kabar nag aku bakal duwe ponakan cilik maneh. Lah aku senenge pol polahe anggota keluarga lahir ambek nambah calon dolananku maneh. Soale biasane nag aku petok ponakan cilik-cilik mesti tak jak dolanan sampek bocahe nangis kepegelen. Mangkane aku jelas senege pol masion aku ora nang enggon pas ponakan iku lahir. Lah saiki pas wes gede ngene iki mesti nag aku muleh nang omah, mesti ngejak dolanan, nag biyen bocahe seng pegel tapi nag saiki ganti aku sing pegel nag dijak dolanan soale ono wae sing digawe dolanan. Mnagkane saiki nag moleh aku lagnsung sengedan soale wes jelas ora iso leren.

Emotion: happy
Uwong iku pasti tau ngutang nang wong liyo, bah sitik bah akeh. Tujuane pun macem-macem. Salah sijine iku mergo kepepet dan gak nduwe duit blas dan akhire kepekso ngutang. Tapi awakmu kate ngutang koyok yaopo, akhire kudu dilunasi sisan. Terus yaopo nek misal kondisi keuanganmu sek gak apik, tapi wes kudu wayahe ngelunasi utang? Aku nduwe carane. Siji, tulis budget sing detail terus jelas. Loro, bedakno gak nduwe duit karo nganggo duit berlebihan. Telu, gawe rencana. Papat, leren ngutang. Limo, nggolek cara gawe nekan pengeluaran. Terakhir, bayar tepat wektu. Iku mau cara-cara sing isok mbok lakoni gawe ngelunasi utang nek kondisi keuanganmu lagi gak apik.

Emotion: shame
Biyen pas aku isek cilik, aku senengane mancing nang pinggire waduk sing ono nang desoku, nah pas mancing iku maeng mesti bareng-bareng ambek konco-konco soale enak nang ngenteni iso ditinggal dolanan barang. Nah pas pancinge koncoku iku maeng disendate iwak, bocashe senenge megilan mergo ketoke iwake gedene megilan. Terus pas digeret pancinge maeng, tibake iwake maeng nyantol nang jero kresek ireng terus sing jijiki yoiku kreseke maeng isine koyok teleke wong sing ancene mlebu kono. Nah bocahe langsung bingung polahe iwake yo rodok kede, akhire diseret ae ambek diedel-edel karo ngomong "hi..hi.. hi.." jengekeli cah. Yo mergo iwake rodok gede maeng mangkane bocahe sampek belani koyo ngunu maeng.

Emotion: disgusted
Dhemit utawa setan iki ana sing percaya, uga ana sing ora percaya. Ning kepercayaan wong indonesia, dhemit iki ana kaitane karo alam gaib sing isih nyambung karo alam dunya lan ditambah anane dendam saka wong sing sengsara. Ning film indonesia iki dhemit iki bisa nuntut bales kaya cerita kuntilanak, sundel bolong, lan setan liyane sing ceritane mati amarga dipateni utawa dirudapaksa karo wong sing ora tanggung jawab. Nanging ana sing ora percaya amarga setan utawa dhemit kuwi tekane saka alam pikirane menungsa dhewe ditambah penggambaran film sing katon tenanan lan cedhak karo urip masyarakat uga tekane digambarake ngageti lan marai kaget. 

Emotion: surprise
Wong sing tau delok mutahan mesti kadang bakal ngeroso jijik pas delok sing jenenge mutahan maeng. Nah mutahan iku ancene termasuk barang sing jijiki mergo barang iku maeng teko jero weteng sing bakal dadi telek. Nah sing garai mutahan maeng iku jijik yo mergo ambune ambek rupane maeng. Terus jarene koncoku sing delok terus ora ngeroso jijik iku mesti nganjurno nang wong sing jijikan nag pas delok mutahan maeng kudu mireh wae teko sing jenenge mutahan maeng mergo nag ora mireh mesti iso ae tambah ketularan mergo delok barang sing iso marakno deke mbunek-mbunek nag apan masih barang iku maeng. Dadi sing tepok palang ora atek diterusno nag ancene ketepakan petok.

Emotion: disgusted
Sajane sing marai wong isin ngomong ning ngarep kelas yaiku anane kanca sing ora ndukung kemampuan iki. Kaya misal pas presentasi, mesti ngguyu lan ngewenehi komentar lucu sing bisa ngerusak konsentrasi wong sing ana ning ngarep umum. Kabeh tingkah laku mesti diguyu. Amarga kuwi, kebiasaan iki bisa ngilangake rasa percaya diri wong liya. Sing perlu diubah yen ana wong sing seneng ngguyu kancane iki yaiku babagan ngurmati sapa wae sing ngomong lan ngewenehi ruang kanggo berpendapat. Yen ana babagan sing arep dibantah ya kudu ngenteni kanthi rampung lan diwenehi wektu kanggo berpendapat. Sing paling penting yaiku kudu mbedhakake wektu guyon lan uga serius.

Emotion: shame
Perkara sing uga ora bisa tinemu dalan yaiku pegatan amarga kekerasan ning rumah tangga. Kekerasan iki sajane bisa dicegah, nanging yen rumah tangga ana kemungkinan gawe mbaleni maneh. Sak durunge laporan kanggo mutusake cerai, korban kuwi kudu duwe bukti visum sing kuat kanggo ngabulake permohonan cerai. Nanging visum iki ora oleh ditunda ben pengecekane ora samar lan isih ana bukti sing paling anyar saka kasus. Banjur bukti kuwi dilaporake ning kantor polisi. Yen wes terlapor, baru surat saka polisi iki bisa diajokake kanggo ning pengadilan. Korban kekerasan iki uga kudu oleh perlindungan sak wayahe pelaporan iki ben ora ana pengaruh saka pihak njaba. 

Emotion: sad
Sembarang ngimpi sing dialami awak dewe iku nduwe artine dewe-dewe. Salah sijine iku ngimpi ketemu karo konco lawas. Ngimpi ketemu konco lawas iki isok ditafsirno dadi hal sing apik. Nek awakmu ngimpi ketemu ambek konco lawas wedok, isok dadi tanda nek awakmu bakal ketemu karo jodohmu. Nek awakmu ngimpi ketemu karo konco lawas lanang, iku pertanda nek awakmu bakal entok rezeki utowo bakal dilancarno rezekine. Nek awakmu ngimpi ketemu karo sahabat lawasmu, iku pertanda nek awakmu bakal entok kabar baik sing wes mbok nanti. Nek awakmu ngimpi ketemu konco lawas sing mbok benci, iku berarti awakmu kudu fokus karo tujuanmu. Nek awakmu ngimpi ketemu karo konco lawas sing mbok senengi, iku tandane awakmu bakal ketemu ambek uwong sing wes mbok idamno.

Emotion: surprise
Negeri tanpa Telinga yaiku film Indonesia sing tayang taun 2014 lan disutradari karo Lola Amaria. Film drama iki salah siji bentuk sarkas marang pemerintah sing ora adil lan isih korupsi uga rebutan jabatan. Film iki njupuk sudut pandang saka tukang pijet langganane para pejabat. Tukang pijet iki weruh kabeh gosip negara saka wong sing dipijet amarga sering dianggep kurang mampu lan ora pinter. Tukang pijet iki bingung amarga dekne weruh rahasia pejabat sing paling gedhe yaiku babagan korupsi lan dekne mulai diteror. Amarga kuwi, dekne milih lunga marang Dokter THT lan ngomong yen njaluk dikethok wae kupinge ben ora bisa krungu apa-apa. 

Emotion: angry
Aku arang dolan-dolan neng omahe koncoku. Pas sekolah biyen, aku tau dijak koncoku neng omahe. Awak dhewe bar bali sekolah lan arep lungo meneh golek keperluan acara sing bakal diadake neng sekolah dino Minggune. Sak durunge mangkat, awak dhewe salat magriban bareng neng kamare. Bar kui, awak dhewe mangan bareng. Awak dhewe mangan opo sing ono neng mejo makane. Pas awak dhewe arep rampung manga, simbahe koncoku teko. Dheweke ngomong yen sebenere pangane sing awak dhewe pangan kui wis mambu. Bar kurungu kui, awak dhewe bareng-bareng neng kamar mburi. Awak dhewe mukok bareng-bareng neng kono. Wis lego, terus awak dhewe guyu bareng-bareng. Soale, ora ono sing sadar yen kui wis mambu.

Emotion: disgusted
Macet iki salah siji kedadean sing kadhang bisa diprediksi, kadhang ya ora amarga macet iki bisa disebabake karo wayah liburan sing dawa lan serentak ning akhir minggu, uga kadhang disebabake karo dalan sing rusak, bencana alam, utawa ana kecelakaan sing uga ora bisa diprediksi. Kamangka, ben perjalanan lancar, ana cara sing bisa dilakoni. Kaping pisan yaiku ndelok jalur sing arep diliwati saka peta sing ana ning HP amarga peta iki bisa nduduhake jalur-jalur sing macet. Kaping pindhone, mumet pas macet iki bisa dihindari nganggo pengetahuan babagan jalur alternatif. Kaping telu, kudu bisa ngerencanakake perjalanan lan kudu ngerti kapan wae wayah kendaraan macet. 

Emotion: angry
Wong-wong sing kenek penyakit serius koyok kanker iku akeh-akehe konangan pas wes stadium akhir dan ujung-ujunge akeh gak selamete. Hal iku mergo wong-wong iku mau ngeroso nek awake iki sehat-sehat ae, dadi gak perlu atek perikso. Padahal wong sing ketoke sehat iku durung tentu kondisi awake sehat 100 persen. Makane iku penting e screening awak secara rutin. Screening tubuh paling gampang iku mulai teko cek tensi, cek kadar gulo, cek kadar asam urat, karo cek kadar kolesterol. Patang hal iku sing kudu dicek rutin, soale sembarang penyakit iku akeh-akehe sumber e yo teko patang kadar iku mau sing gak normal, bah iku kendeken utowo keduwuren.

Emotion: surprise
Winggi aku petok karo koncoku sing biyen sak kelas ambek aku pas kulia. Bocahe ora sepiro seneng cerito masalah kuliah'e soale biyen pas kau lulus bocahe isek bingung mikirno bayar semester. Lah terus aku kaget pas waktu iku moro-moro bocahe cerito nag deke seneng soale lulus ujian tahun iki. Bocahe senege pol lulus ujian iku. Mangkane bocah'e metok'i aku ben mene pas wisuda aku moro nang wisudah'e gawe konco. Soale bocahe sing paling telat dewe terus ora ono sing akrab ambek bocah'e. Akhire aku yo seneng kerungu berita iku. Mangkane langsung tak iyo'i wae. Mari ngunu bocah'e ngejak aku mangan ambek konco-konco sing wes tau ngewangi dek'e pas biyen isek kulia nang kampus.

Emotion: happy
Duwe impen sing dhuwur ora  dadi masalah. Kanggo Ihsan, duwe impen sing dhuwur iku salah siji wujud kanggo sinau tanggung jawab. Ihsan wis suwe pengin kuliah ana ing Walanda. Ihsan ora tau goyah lan wedi amarga impene sing kanggo saperangan wong iku dhuwur banget. Akhire, Ihsan bisa mbuktikake yen dheweke bisa kuliah ana ing Walanda. Ihsan njupuk jurusan bisnis lan niat kanggo nerusake bisnise wong tuwane sing ana ing Indonesia. Nalika Ihsan ketampa ana ing Walanda, Ihsan langsung ngelakokake apa sing wis dijanjeni nalika dheweke ketampa yaiku pasa nadzar seminggu. Iki awujud rasa sembah nuwune Ihsan marang Gusti amarga wis ngabulake panjaluke kuliah ana ing Walanda.

Emotion: happy
Aku tau keweden polahe ditotno wong sing aku dewe ora ngerti. Prosoku wong sing moro-moro ngetotno nag pas nang dalan iku biasane negak begal yo ancene tujuan mlakune podo. Terus wong sing ngunuku biasane kadang pengen ngetotno ora polahe neiat elek tapi ancene golek barengen. Terus sing garai wong keweden koyok ngunuku biasane yo teko pikirane dewe sing mikir macem-macem soale ancene pikiran elek ambek sing macem-macem biasane dadekno opo sing nang pikirane maeng iso ae kedaden benerean. Terus nag ancene kepikiran koyok ngunuku yo jane nang diilangno nag ancene nang perjalanan ben mlakune iku maeng iso anteng ambek ora kedaden opo-opo.

Emotion: fear
Klambi ambek celono iku onok muacem-macem jenise, dan digawene teko kain sing bedo-bedo sisan. Jenis klambi karo celono iku mau dibedakno berdasarno kegiatane. Semisal celono training sing digawe olahraga ambek kegiatan sing akeh obahe, utowo tuksedo sing digawe klambi resmi dan gak akeh obahe. Makane onok sing ngomong, atur kelakuan sesuai klambi sing mbok nggo. Tujuane iku ben klambi utowo celono sing digawe iku gak suwek dan gak ngisin-ngisini awake dewe. Misal awakmu nganggo tuksedo malah akeh obahe, yo pasti bakal suwek lah. Dadi gawe awakmu kabeh, ilingo, atur kelakuan sesuai klambi sing mbok gawe ben gak nggladak rai karepe dewe.

Emotion: shame
Awak dhewe kudu golek wong sing spesial neng uripe awak dhewe. Wong sing iso nyemangati awak dhewe pas lagi sedih. Wong sing iso dadi konco crito yen awak dhewe kui lagi entuk masalah. Yen awak dhewe iso nemuke wong sing koyo ngono kui, awak dhewe bakal ngomong dhewe, kenopo aku ora ketemu dheweke ket biyen-biyen. Emang, wong sing cocok karo awak dhewe kui ora gampang ditemoke. Mungkin, awak dhewe bakal kenal karo akeh wong, beberapa ono sing koyone cocok, nanging neng akhire tetep wae ono hal sing ora sreg. Nanging tetep, wong sing spesial kui kudu awak dhewe golek supoyo uripe awak dhewe iso luwih bahagia.

Emotion: surprise
Pas awak dhewe salah nyeluk wong kui sak yogyane awak dhewe jaluk ngapura karo wonge. Awak dhewe pancen ora salah opo-opo. Awak dhewe ngirana wonge kui wong sing awak dhewe kenal nanging jebul salah. Ora ono sing salah seko kui. Nanging, awak dhewe apike tetep jaluk ngapura neng wonge kui. Sebenere, awak dhewe ora usah ngomong persis kui, sing penting awak dhewe iso basa-basi. Yen awak dhewe iso nyempetke ngobrol sedilit karo wonge kui bakal luwih apik. Soale, dheweke bakal luwih ngeroso dihargai. Awak dhewe uga ora rugine ngelakoke kui. Awak dhewe iso nambah kenalan lan sopo ngerti dheweke bakal ngewangi awak dhewe pas mengko awak dhewe butuh.

Emotion: shame
Kabeh wong mesti srengen nag diselingkuhi opo maneh nag diselingkuhi bojone tambah rasane koyok kiamat. Ambek koyok ora iso ambekan. Tapi roso ngeniki nag jareku sih wes umum nang dirasakno kabeh menungso soale sing jenengi diselingkuhi mesti ngelarakno ati dadi iku wajar ae. Tapi nag jarene koncoku srengen nag diselingkuhi iku karek delok sing nyelingkuhi iku pacar utowo bojo, nag bojo kudune srengen ambek wes dadi lumrahe menungso. Tapi nag pacare iku ora kudu srengen soale sing jeneng pacar iku durung karuan nggonanmu dadi srengen polahe diselingkuhi pacar iku ora kudu srengen tapi kudu sabar ambek bungao soale iso ngerti sifate pasanganmu maeng.

Emotion: angry
Wong sing antri mboh iku nang pasar, swalayan, bank yo mesti mangkel ambek ngrundel lah neng ati nag disrobot. Opo maneh nag antriane dowoe pirang-pirang meter rasani koyok pengen idak-idak wong sing nyrobot. Tapi opo yo kudu srengen ono nang ngarepe wong akeh terus gelut mergo perkoro ngunuku. Soale sing garai srengen iku ora nyroboti taki kelakuane wong sing nyrobot maeng kudu didandani sak apike karo omongan sing langsung kenek nang atine wonge ben wonge ngeroso nag wong iki maeng salah. Dadi ora perlu rame-rame cuku diberiki alon-alon  nag wong iku maeng ora pantes dilakoni soale wes ora koyok cah Tk maneh.

Emotion: angry
Kabeh wong mesti duwe roso jijik utowo risih nag delok sing jenenge jeding ora tau diresiki soale iku ketok kemproh ambek ota resih sing iso marakno ambune iku ngeluwehi peceren bangere. Nah iku sing garai wong iku ora mentolo nag mlebu jeding sing koyok ngunu. Opo maneh nag isek ono barange sing durung diguyang yo tambah ora karoan. Mang kane nag ancene delok ngunuku terus ora mentolo yo nag iso ojo diterusno oleh masi, langsung tinggal mereh ae. Kan kabeh iku iso dadekno roso jijik ambek mangkel nang didelok disik. Mangkane nag iso yo wes ditinggal ae ben ora dadekno perkoro sing elek ambek kepikiran sing ora-ora.

Emotion: disgusted
Akeh-akehe wong mesti tau ngalami keweden polahe kepepet terus akhiri ngelakoni opo sing iso dilakoni. Contone wong sing kenek corona wingi iku yo akeh wong sing kepet terus akhire deke tuku pil sembarang sing penting vitamin kenek gawe marasno ambek jogo awak padal ora ngerti fungsine iku vitamin opo. Lah keweden sing ngeniki iku yo ora apik soale iso mengaruhi mentale terus akhire dadekno gangguan mental sing awak dewe ora ngerti mental iku ngarah nang apik opo elek. Dadi nag sekarat iku yo ojo sampek keweden nemen-nemen soale engko nag saking keweden iku iso dadekno awakmu iku tegang ambek perkoro iku terus akhire dadekno traum nang perkoro iki maeng.

Emotion: fear
Wong sing urip dewe iku biasane suwe-suwe bakal ngeroso kesepian mergo gak nduwe konco. Wong nek wes ngeroso kesepian iku nduwe resiko kondisi kesehatane tambah mudun. Wong sing kesepian luwe gampang ngeroso pegel, minder, angel turu, ngalami cemas berlebihan, dan suwe-suwe dadi depresi. Nek wes depresi, wong iku bakal males lapo-lapo, terutama ngeramut awake dewe. Suwe-suwe nek koyok ngono daya tahan tubuhe bakal menurun dan tambah suwe tambah lemes. Dan iku isok merambat nang perubahan berat badan sing drastis, gangguan pencernaan, bahkan sampe masalah jantung karo pembuluh darah. Dadi rasa kesepian iku gak isok dianggep sebagai sesuatu sing remeh. Soale efek e gawe tubuh iku isok seserius iku.

Emotion: sad
Akeh banget wong sing ngiro pengalaman paling menyenagkan nang urip iku mesti teko kejadian sing gede. Padahal iku gak mesti bener. Hal-hal remeh yo isok dadi pengalaman sing menyenangkan. Contohe koyok sing tau tak alami. Pas kuliah, aku tau nggarap event mulai teko Januari sampe November. Wes ngono aku sek kudu kuliah dan nggarap tugas-tugas kuliah sisan. Dadi pas event iku wes mari, aku langsung manfaatno dino prei gawe me-time an. Iku pun gak sing mewah ta yaopo, mek nongkrong nang salah siji kafe sambil ngopi dan moco novel. Sederhana to? Tapi iku dadi pengalaman menyenangkan soale iku dadi bentuk perayaan kecil-kecilan setelah digempur kesibukan tiada henti.

Emotion: happy
Koncoku tau ketemu aku, nanging akune sing ora sadar. Koncoku kui, ngirim pesan neng HP-ku jarena dheweke delok aku. Aku buka pesan kui pas wes neng duwur sepur. Ora nyangka awakku yen ono konco sing numpak sepur bareng. Bayanganku, lumayan iki aku dadi duwe konco ngobrol selama perjalanan. Trus, aku jawab pesan mau, aku takon koncoku ono neng gerbong endi. Aku ngenteni jawaban seko dheweke sue banget. Yo wis lah ora opo-opo, timbangane ngenteni, mending tak tinggal turu. Aku turu kui lumayan iso sekitar 2 jaman. Pas tangi, ono notifikasi pesan seko koncoku. Jarane dheweke ora numpak sepure. Nanging mau delok aku neng stasiun. Dheweke bar ngeterke dulure sing arep bali.

Emotion: surprise
Mangsa udan kui biasane ono neng sasi Oktober tekan Maret. Nanging mergo ono pemasanan donyo, mangsa udan kui dadi rodo aneh. Mulaine iso luwih cepet utowo luwih mundur. Rampunge uga podo ora cethone.  Mergo kui udane dadi luwih angel diprediksi. Kui gawe petani iso gagal panen lan gawe bingung wong-wong neng panggon sing biasane banjir. Nek udane iso diprediksi, wong-wong kui iso nyepake kahanan rumah sak durunge banjire reko. Dheweke podo iso ngurangi dampak elek sing digawe karo banjir. Wong-wong iso podo cepak-cepak lan pemirintah iso langsung nyepake bantuan sakdurunge banjire teko. Senadyan kanggo wong kui kudune banjir biasa wae, nanging mergo ora iso dikiro-kiro kui saiki wong-wong dadi podo wedi.

Emotion: fear
Ulan wingi aku seneng pol soale menang undian sing diadakno karo kampus. Undian iku hadiahe sangare pol soale kanggo mahasiswa sing menangno undian iku iso gratis ora atek bayar semester akehe 2 semester. Mangkane pas aku menang langsung senenge pol soale ora kabeh wong oleh undian sing tepak hadiah iku. Yo ancene ono sing oleh undian, tapi hadiah'e sing bedo-bedo. Ono sing oleh sepeda, ono sing oleh tas, ono sing oleh laptop ambek liyan-liyane. Undian iku maeng asline kanggo ngeramekno ulang tahun kampus sing ke 40 ambek meringati hari pendidikan nasional sing diadakno ambek kementerian pendidikan mangkane ramene megilan ambek hadiahe gede-gede. 

Emotion: happy
Alesane wong ngetuti wong liyo kui werno-werno lan wong sing wis niat ngetuti kui bakal ngetuti neng endi wae lan neng kahanan serame opo wae. Wong bakal ngetuti awak dhewe neng pasar. Pasar kui ora mungkin sepi, opo meneh pas isuk utowo pas bengi. Dheweke bakal ngetuti awak dhewe ngeliwati segoro menungso. Dheweke bakal pura ethok-ethoke dadi wong sing arep tuku neng bakul pasar utowo malah dheweke sing dadi bakule. Dheweke uga bakal ngetuti awak dhewe neng gang sing sempet, sing ora ono wonge. Panggon sing dheweke enteni mergo yen awak dhewe bengok-bengok ora bakal ono wong sing mlayu nulungi.

Emotion: fear
Awak dhewe mungkin wis ngelamar gawean luwih seko satus kali. Seko satus kali kui ono 10 sing lanjut tekan tahap wawancara, nanging ora ono siji-siji seko tes kui sing marake awak dhewe ketompo kerjo. Ojo nesu. Neng donyo kerjo kui biasa. Ojo ngenteke wetku kanggo nesu lang ngelakoke hal sing ora penting. Luwih apik, awak dhewe evaluasi kenopo awak dhewe angel golek gawean. Sing kesiji, mungkin CV sing awak dhewe kurang ringkis lan durung iso memenuhi kriteria sing digolek perusahaan. Sing keloro, portofoliane awak dhewe kui kurang akeh utowo kurang meyakinkan. Sing ketelu, carane awak dhewe menyampaikan informasi ngaggo tulisan kui kurang rapi lan kurang sopan.

Emotion: angry
Nyolong iku termasuk perkoro elek sing kudu diadohi ambek wong akeh. Nah sing jenenge nyolong iku maeng yoiku termasuk penggawean sing jipik barange wong liyo tanpo ono sing ngerti utowo tanpo ono ijine wong sing duwe barang iku maeng. Nah wong sing biasa ngelakoni ngenenki yo mesti ora duwe isin. Tapi nag wong sing ora tahu ngelakoni perkoro nginiki terus uripe kepekso akhire nyolong bakal isin nag ngelakoni perkoro nginiki, mangkane sing awitan ngelakoni ngeneki biasane westi keweden ambek wedi nag konangan karo song sing dikenal terus akhire wonge maleh dadi elek nang motone wong sing dikenal maeng. Dadi nag iso yo wes ora atek nyolong.

Emotion: shame
Telek iku ancene barang sing gilani ambek rusoh kanggo wong sing ngerti nag kanggo wong gendeng yo ora lapo-lapo. Nah telek iku nag kenek mesti marakno wong sing kenek iku jembere setengah amti mergo iku termasuk barang sing rusoh ambek ambune maeng ora enake megilan. Nah kudune nag ancene kenek barang iku maeng ancene kudu nang diumbah utowo diijuki ben ora marakno penyakit utowo ambune ben nang ilang, nag soale nag ora nang diijuki utowo diumbah jelas iso marakno penyaki mergo telek iku termasuk barang sing rusoh ambke blaheni kanggo kesehatane mengungso nag ancene kenek perkoro iku maeng. Dadi kanggo wong jijikan barang nag ancene delok telek iku ngeroso jijik yo ojo sampek kenek.

Emotion: disgusted
Biasane, wong nek wes kadung kebelet iku maleh gak fokus karo sekitare dan bakal gopoh karepe dewe gawe buang hajat e iku mau. Kadangan wong iku mau sampe gak ndelok simbol sing onok nang ngarep toilet iku mau dan maleh keliru melbu toilet. Nek wes ngono, akhire pasti dadi isin karepe dewe. Makane nek wes ngono iku, kudu luwe teliti maneh. Iyo seh ancene angel gawe fokus nek wes kebelet pol iku. Tapi setidake gatekno sekitar sisan, ojok gopoh karepe dewe. Engkok nek sampe keliru melbu toilet, sopo sing isin? Yo awakmu dewe lah. Dadi nek awakmu lagi kebelet, ilingo, gatekno sekitarmu.

Emotion: shame
Kegiyatan sing mbutuhake gerak akeh kaya atlet lan uga wong sing ana ning seni pertunjukan kuwi mestine butuh nganggo klambu utawa kostum khusus sing bisa ndukung penampilan lan uga kepenak didelok. Sing paling penting yaiku bahan sing digawe kudu nyaman, elastis, lan uga ora nampilake bagian awak sing kudune tertutup. Antisipasi penari utawa atlet sing kegiyatane mbutuhake gerak akeh iki yaiku amarga pertunjukan iki kudu sampurna sekabehe lan ora ninggalake kesan sing elek kaya isin amarga malfungsi pakaian sing suwek lan ngurangi kepercayaan diri saka sing nganggo kostum. Kepercayaan diri iki bisa ngaruh marang penampilan lan kenyamanan pas lagi pentas utawa turnamen . 

Emotion: shame
Awak dhewe ora perlu kuwatir lagi yen misale awak dhewe kepekso lunga neng daerah sing awak dhewe ora kenal. Soale, saiki neng endi wae panggon-panggon kui wis luwih aman. Biyen, awak dhewe sering kurungu ono wong sing begal lan wong sing ngelakoe perkoro-perkoro bejat liyane. Nanging saiki, awak dhewe wis iso lego setik. Soale tingkat kriminalitas kui midun adoh seko jaman biyen. Ora iso awak dhewe bantah yen isih wae ono wong-wong sing arep nyopet, ngelecehke, lan perilaku bejat liyane. Naning, kemungkinan luwih sitik. Wong-wong uga soyo gateke lingkunangane lan gelem ngewangi wong pas lagi kesusahan. Dadi neng jaman saiki, awak dhewe ora perlu kuwatir yen arep lunga neng endi wae.

Emotion: fear
Pas dolan nag perpus kota sing ono nang Kota Batik, koncoku iku moro-moro kudu nguyo, nah tibake bocahe maeng iku kleru oleh mlebu jedinge mergo ancene jejer lawange tapi asline nang jero iku seje. Nah pas mlebu moro-moro bocah wedok sing nang jero yo berok-berok. Terus bocahe langsung metu ambek mlebu sing pinggire, nah pas metu deke iku rodok isin mergo ancene kleru oleh mlebu jeding maeng. Yo ora gaok se, mergo sing jenenge wog kleru iku wes biasa kedaden nang endi-endi. Opo maneh nag wong sing budale kesusu yo tambah gelek dedaden perkoro iku maeng. Mangkane masio iku maeng kesusu kudune yo ati-ati ben ora sampek kedaden perkoro sing ngisini.

Emotion: shame
Jaman saiki sak ben opo sing awak dhewe omongke kui duwe potensi menyinggung perasaane wong liya. Wong neng wis tersinggung iso ngamuk-ngamuk ora cetho, malah tekan iso ngekei awak dhewe surat somasi. Ben iki ora kedaden, ono perkoro sing awak dhewe gateke sak durunge awak dhewe ngomogn. Sing kesiji, awak dhewe kudu ngerti karo sopo awak dhewe ngomong. Yen karo konco dhewe, ora masalah awak dhewe meg ngomong koyo opo wae. Dheweke bakal ngerti yen awak dhewe ora duwe maksud ngelarani atine. Sing keloro, yen misale awak dhewe ngomong neng panggon umum, awak dhewe kudu iso milih-milh kata sing sifate umum. Sing ketelu, yen misale awak dhewe ora sengaja ngucap kata-kata sing menyinggung awak dhewe kudu gelem jaluk ngapura.

Emotion: angry
Pas krungu bel, guruku langsung nutup pelajaran dan awak dewe kabeh isok istirahat. Koyok biasane, aku langsung nang kantin sekolah gawe tuku sego goreng bungkusan. Mbari bayar, aku karo koncoku langsung lunggo nang meja sing kosong. Enak-enak mangan, moro onok salah siji guru sing njaluk gabung. Aku ambek koncoku iyo iyo ae. Terus pas kate mangan, aku ndelok guruku koyok wedi karepe dewe pas kate nyoplok karet gelang nang sego bungkus e. Aku langsung nawarno gawe mbukakno sego bungkus e guruku iku mau. Beliau langsung nyerahno sego bungkuse nang aku. Pas wes mari, langsung tak kekno guruku. Terus aku takon, opo’o kok keweden nemen ambek karet. Guruku njawab nek beliau iku fobia ambek karet. Mbasio rodok gak masuk akal, tapi aku iya iyo ae.

Emotion: fear
Aku seneng banget nonton bioskop sing tayang wayah bengi amarga biyasane luwih sepi lan luwih bisa konsentrasi nonton. Film sing biyasane rame, yen nonton wayah bengi iki dadi luwih sepi lan bisa milih lungguhan sing penak. Banjur bali kerja, aku nonton bioskop dewean, yaiku film horor. Aku budhal menyang bioskop jam 8 bengi amarga film mulai jam setengah 9 bengi. Aku milih lungguhan sing paling dhuwur. Banjur ning sebelahku ana bapak-bapak sing ora tak kenal lungguh ning sebelahku. Wong kuwi ora ndelok film, nanging malah ndeloki aku. Nanging aku tetep nonton. Pas balike, aku ditutake karo bapak kuwi kanthi kosan. Aku ndredeg amarga mbayangake adegan sing ana ning film kuwi. 

Emotion: fear
Nyamuk iku dadi salah siji penyebab penularane penyakit Demam Berdarah Dengue sing biasa disingkat dadi DBD. Salah siji penanganan penyakit DBD iku dilakoni fogging gawe mateni nyamuk-nyamuk sing bersarang nang pemukiman kono. Tapi faktane, fogging iku malah gak efektif gawe basmi nyamuk iku mau. Soale, fogging iku mek mateni nyamuk dewasa tok. Nek larva, ndhog, ambek jentik e iku gak bakal kebasmi. Padahal ndhog iku mau sing kudune dibasmi, soale tambah suwe isok berkembang dadi nyamuk dan isok tetep marakno penyakit DBD iku tetep onok. Kudune nek kate mbasmi, sekalian mulai akare ben tuntas. Nek ngelakoni fogging tok, yo podo ae.

Emotion: disgusted
Kegagalan kui ora iso awak dhewe hindari. Bar ngalami kegalan pisan, awak dhewe bakal cendurung ngindari kegagalan kui nganggo coro ora jajal hal sing awak dhewe ora iso capai kui. Emang kui iso ngindari dari sak kegagalan nanging ora neng kegagalan liyane. Rasa gagal kui kudu awak dhewe lawan yen isih arap tekan neng posisi sing awak dhewe impike. Sing pertama awak dhewe kudu nrimo kegagalan dhewe kui. Sing keloro, awak dhewe kudu dadi kegagalan kui sebagai bahan pembelajaran. Sing ketelu, awak dhewe kudu ngilangke rasa wedi kanggo jajal meneh. Ngilangke wedi kui pancen ora jamin awak dhewe ngentoke opo sing awak dhewe pengeni. Nanging, yen ora diwiwiti meneh, awak dhewe ora bakal tekan tujuan.

Emotion: sad
Sobo sing bakal ngerti nag telonone iku ate suwek, mesti arang wong sing ngerti perkoro iku maeng, mergo sing jenenge telono suwek iku ora kenek dibade. Nah nag moro-moro telono suwek iku ancene iso marakno wong isin. Nah sing garai isin iku maeng yo ora mergo telono sing suwek tok, tapi mergo keadaan suwek maeng sing kadang ancene ora pas, contohne pas nang ngarepe wong akeh moro-moro suwek, nag koyo ngunuku kan mesti isine, terus sak liyane iku suweke sing nang panggonan sing ancene iso marakno wonge maeng iso dadi isin setengah mati, contohne nang bokong utowo nang mestak. Mesti nag nang daerah kono kabeh wong mesti isine megilan.

Emotion: shame
Monitor ICU iku alat sing dinggo gawe mantau kondisi fisiologis nang pasien. Onok akeh jenis utowo tipe monitor pasien sing ono nang ICU. Di antara akeh jenise, onok telu sing paling sering digawe. Siji, monitor tanda vital. Jenis monitor iki nduwe parameter sing isok ngukur kondisi pasien secara umum. Alat sing siji iki hampir onok nang kabeh jenis Rumah Sakit. Loro, monitor limang parameter. Monitor jenis iki meh podo ambek monitor tanda vital. Bedane iku onok siji parameter sing ditambahno nang alat iki, yaiku temperatur. Terakhir, monitor pitung parameter. Monitor iki biasane digawe nang ruang operasi soale nduwe parameter sing luwe kompleks.

Emotion: fear
Awak dhewe bakal ketemu titik neng endi awak dhewe kudu urip mandiri. Wiwitane, awak dhewe bakal ngeroso sedih. Ora ono wong sing awak dhewe ajak ngobrol. Mungkin, awak dhewe tetep iso ngobrol karo wong, nanging durung tentu awak dhewe iso ketemu wong iso nyambung. Awak dhewe uga kudu ngopeni kebutuhan dhewekan. Nanging, awak dhewe kudu iklas nerimo kesedian kui. Alon-alon, awak dhewe bakal ngerti ritmene piye corone urip dhewekan. Ning lingkungan sing anyar, awak dhewe bakal ketemu konco sing iso dijak curhat, konco sing dadi panggon sambat. Awak dhewe uga alon-alon iso ngopine uripe dhewe, piye carane ben kamar tetep resik, piye carane ben weteg wareg terus, piye carane ben awake ora lara. Kemampuan-kemampuan kui bakal berguna yen awak dhewe wis duwe anak. Anak kui ora iso urip mandiri, dadi opo-opo kebutuhane kudu awak dhewe cepake. Yen misale uripe dhewe durung mandiri, piye carane dhewe ngopeni anak.

Emotion: sad
Wong-wong sing urip dewean iku biasane sering ngeroso kesepian. Biasane sing sering ngeroso koyok ngene iku wong-wong sing lagi merantau dan urip nang kos dewean. Nek awakmu pingin nggolek konco sing bakal terus onok gawe ngancani awakmu, coba ngamong kewan, contone koyok ngamong kucing. Ngamong kewan nang omah koyok kucing iku isok ngobati kesepian soale de’e gak bakal ngeroso dewean dan bakal terus ngeroso nek onok sing ngancani. Wes ngono, kucing iku mau isok dijak ngobrol bareng, dijak dolen bareng, pokok isok dijak lapo-lapo bareng. Dadi nek awakmu ngeroso kesepian, coba ngamong o kucing utowo kewan liyane ben awakmu gak ngeroso kesepian maneh.

Emotion: fear
Nag delok wong saiki klambinan, mesti akeh sing podo mergone saiki wong mesti gawe grup terus gawe klambi bareng. Nah ono maneh sing podone klambi ambek wong iku ketepakan ambek ora kenal ambek wong sing gawe klambi bareng maeng. Nah nag wes ngunuku maeng biasane sing podo iku mesti isin. Nah isine maeng alasane yo polahe klambine maeng sing podo ambek ora kenal sopo wonge. Nah sak liyane iku maeng sing garai isin jarene iku iso marakno anggepane wong sing masi nag wong sing klambine iku akeh sing madani berarti klambine deke iku ancene ecek-ecek ambek pasaran nang endi-endi ambek ora berkualitas. Nah mergo akeh sing nganggep ngunuku maeng mangkane nag ono wongsing klambine podo ambek wong sing ora dikenal mesti isin.

Emotion: shame
Aku gelek ditotno wong sing ora ngeti asal usule teko endi. Pas aku ngeliwati alas Saradan mesti ono sing ngetotno, aku banter melok banter, aku alon melok alun. Akhire aku yo wedi dewe opo maneh dalane kan sepi. Nah nag alas iku maeng nag lewat sekitar jam songoan bengi ancene sepine pol cak yo ono kadang-kadang truk gede ambek bis lewat tapi iku arange pol. Alas iku nag perbatasan Nganjuk ambek Madiun. Nah nang kono nag rino iku ae rodok sepi tapi padang soale awan. Tapi nag bengi yo petenge pol opo maneh ora ono lampune blas dalane kan mangkelno. Mangkane pas aku ngerti ono wong sing ngetotno maeng aku langsung ngebut sak enteke gase sepeda montorku maeng.

Emotion: fear
Tahun iki, kabeh keluarga besarku podo sibuk gawe nyiapno nikahane kak Reta. Mulai teko nentukno gedung nikahan, survei katering, survei MUA, survei WO, dan akeh liyane. Proses iku kabeh berlangsung sampe 6 wulan dewe. Setelah tetek bengek iku mari kabeh, dan akhire mulailah acara pas hari-h. Ket shubuh, aku ambek sak dulurku kabeh dirias gawe dadi pager ayu nang nikahane kak Reta. Pokoke kabehane wes kudu siap sak durunge acara mulai yaiku jam 9 isuk. Untunge gak atek molor, dadi jam 9 tet iku acara isok dimulai. Sesuai rencana, acara resepsi berjalan lancar dan kabeh sing onok nang kono melu seneng kabeh.

Emotion: happy
Aku duwe adik sepupu sing umure bedo 5 taun karo aku. Jenenge kui Zahra nanging luwih kerep diceluk Eneng. Dheweke tinggal neng Bogor. Pas aku isih ning kota udan kui awak dhewe isih kerep ketemu. Nanging, pas aku lan keluargaku wis pindah neng Yogyakarta, awak dhewe dadi ora sering ketemu. Paling ketemu, setaun pisan pas bakdo wae. Ora keroso, ngerti-ngerti adiku wis lulus-lulus SMA. Dheweke kuliah neng jurusan Sastra Prancis neng salah siji univeristas neng Bandung. Durung suwe iki, aku krungu yen adiku kuwi keno tumor usus. Aku lan ibu kaget krungu kui. Awak dhewe ora nyongko wae ono anggota keluarga liya sing lara. Pas kui, eyangku sing uga eyange adik sepupu kui, lagi lara.

Emotion: surprise
Rumi tau nyipatake geguritan babagan wong sing kerep liwat lan lungo seko kehidupane awak dhewe. Judule Guest House. Geguritan kui nyeritake awak dhewe kui koyo penginepan. Sak ben dino akeh wong sing mlebu lan metu seko kono. Ora ono sing ngerti niat wong sing teko kui. Iso wae dee duwe niat elek marang awak dhewe. Nanging awak dhewe tetep kudu ngejamu tamu kui. Kui podo karo kenyataane. Wong sing awak dhewe anggep konco lunga ngono wae lan diganteni karo wong sing liyane. Iso wae wong sing lagi teko kui luwih ngelarani. Nanging opo sing iso awak dhewe lakoke. Koyo neng pungkasan geguritan kui mau, mungkin wong sing teko kui bakal petunjuk seko Sing Kuasa kanggo awak dhewe.

Emotion: sad
Akhir-akhir iki, lagi rame banget pembahasan topik pedofil. Pedofil iku uwong sing ngidap pedofilia. Pedofilia iku dewe bentuk kelainan seksual sing ngeliputi nafsu seksual nang arek cilik utowo remaja sing umure sek nang ngisur 14 tahun. Pedofilia iki salah siji kelainan sing paling njijik i seh. Yaopo igak, wong-wong pedofil iki mesti kerjaane ngelecehno arek cilik sing bahkan durung paham opo-opo tentang hal-hal seksual. Kudune arek-arek iku sek nikmati masa cilike kanggo dolanan nang seneng-seneng, maleh dadi trauma mergo dadi korban pelecehane pedofil iku mau. Wes ngono, sing dadi pelaku iku biasane wong tuwek sing wes udzur dan garek ngenteni wektune gawe mati. Kudune kan dimanfaatno gawe ibadah sing akeh, lah iki malah ngelakoni hal sing nggilani pol.

Emotion: disgusted
Wingi aku petok koncoku sing tau kerjo nag pabrik lengo kletek nag kota pahlawan. Deke termasuk karyawan sing isek anyar tapi duwe prestasi apik. Wingi bocahe cerito nag deke sedeh soale kenek PHK gara-gara disikut karo koncone sing parek ambek supervisor'e. Mari ngunu koncoku ngomong nag mulai minggu ngarep iki bocahe wes ora iso kerjo nag kono, padahal nag delok kerjone lo apik. Jarene bocahe sing garai bocahe dipecat soale ora gelem gawe laporan sing dikongkon karo koncone sing dikongkon karo supervisor'e. Mangkane bocahe diarani ora  jalano tugase karo apik terus laporan-laporan sing digawe jarene ora podo ambek nag lapangan. Mari ngunu koncoku ro diarani sing macem-macem, mangkane saiki bocahe bingung kudu golek penggawean nangdi.

Emotion: sad
Ing Jepang wonge iku bisa kanti baris rapih kanggo antri. Wong padha duweni isin nalika meh nyerobot antriane wong liya. Mulane, arang bareng ana masalah wong gelud amarga antriane diserobot ana ing Jepang. Yen ana masalah iku, bisa dipastekake yen sing nyerobot iku mesti dudu wong Jepang utawa wong wisatawan sing lagi dolan ing Jepang. Budaya ing Jepang iki apik banget. Dadine ora nggarai kisruh nalika ana adicara sing ngongkon antri. Nanging budaya iki rada angel diterapna ana ing Indonesia. Mula kene minangka bocah enom kudu sadar pentinge antri lan ora nyerobot antriane wong liya supaya ora ana masalah sing disebabake karo wong sing nyerobot.

Emotion: angry
Ben uwong iku pasti nduwe masalahe dewe-dewe. Dan carane uwong gawe ngatasi masalahe iku bedo-bedo. Sing elek iku nek uwong gak kuat ngadepi masalahe dewe, lari teko masalah, tapi malah ngelampiasno dengan main tangan. Koyok ngono iku timbul mergo uwong iku gak isok ngendalikno emosine sampe marakno stres karepe dewe. Cara koyok ngono iku marakno timbul perkoro anyar maneh. Dadi timbangane ngono, luwe apik maneh nek misal awakmu ngelola emosi karo stresmu. Nek iku wes isok mbok lakoni, awakmu bakal luwe gampang sisan ngatasi masalah sing lagi mbok hadepi. Dadi mulai saiki, Kelola emosi karo stresmu sing bener yo rek.

Emotion: angry
Pengalaman sing kadhang uga marai isin yaiku nggawe kesalahan pas lagi nampil ning panggung. Kanggo pelaku seni, babagan iki pancen angel amarga kudu madhakake tempo lan formasi ben tetep seragam. Nanging bagian iki uga kadhang mbutuhake tenaga sing akeh. Kamangka, sak durunge salah, sing kudu dilakoni yaiku kaping pisan latihan sing sregep lan kudu titi lan ngati-ati marang kabeh gerakan sing ana. Banjur Kaping pindho yaiku kudu konsentrasi lan serius marang gerakan uga ngerungokake musik. Lan sing paling penting yen wayah nari karo kanca, kudu nggatekake rupa lan uga tata letak miturut gerakan sing wis dilatih ben ora salah formasi. 

Emotion: shame
Jaman saiki, akeh wong sing  nggawe tayangan sing temane mbahas anane dunia gaib lan uga mbahas babagan sing medeni. Senajan wedi, wong malah seneng lan seneng amarga bisa nambah adrenalin lan uga ngelatih wong ben ora wedi. Nanging, wong sing seneng nonton acara horor iki uga dadi wedian sak uwise nonton acara iki. Pasar kanggo acara jenis iki uga akeh, kaya film horor kuwi mesti dadi film sing paling laris. Sing paling marai ora kepikiran yaiku crita sing medeni iki biyasane malah direkayasa ben para penontone uga tambah akeh. Crita karangan iki sajane kurang apik amarga kadhang nyebarake rasa wedi sing tambah nyiksa ning masyarakat. 

Emotion: fear
Kekerasan ning rumah tangga kuwi dadi salah sawijining masalah sing ora ana enteke lan kudu ana tindak lanjut sing teges saka pihak korban. Ora mung pihak wanita, nanging ya pihak lanang bisa dadi korban. Nanging isih akeh korban KDRT sing isih pengen bertahan karo rumah tanggane amarga isih mikirake perkara anak, padahal yen bertahan kuwi uga risikone malah ngerusak mental anak, ngewenehi pemandangan kekerasan saben dina uga bisa marai hubungan anak ora apik karo wong tuwa. Kamangka kuwi, kanggo sopo wae korban KDRT, ojo wedhi kanggo ngilangake mata rante kekerasan lan pisah saka hubungan ora sehat sing bisa ngajurno awake dewe. 

Emotion: sad
Aduh Pak. Sing kesusu dudu mung Kowe wae Jeh. Aku lan pengendara sing liyo uga pengen cepet tekan tujuan Pak. Aku wis janji karo anak-anakku dolan bareng wengi iki. Sing sibuk kui ora mung Kowe Pak, aku uga kudu ngelembur sak ben dinone. Tulung kerja samanelah. Mosok mergo Kowe arep liwat wae, dalan-dalan kudu akeh sing ditutup. Ora adil kui Pak. Ora ngono carane. Awak dhewe kui duwe hak sing podo nganggo dalan raya iki Pak. Perkoro sing durung tak rampungke neng daerah iki akeh Pak. Ojolah ditambah meneh mergo hal sing sepele koyo ngeni. Aku ming kepengin cepet ketemu anakku saiki.

Emotion: angry
Salah melbu toilet iku dadi salah siji pengalaman sing marakno awak dewe isin sih. Opo maneh nek misal awale gak sadar, terus nyadare iku pas wes nang bilik toilet e. Kan gak mungkin awak dewe langsung kabur. Sing koyok ngono iku malah bakal dicurigai ambek wong-wong. Engkok dikirone awakmu iku cabul dan liyan liyane maneh. Timbang ngono, onok siji sing isok mbok lakoni. Nek misal toilet iku lagi rame, entenono sampe toilet iku suepi dan gak onok uwong, baru awakmu cepet-cepetan metu teko kono. Awakmu yo gak ngeroso isin nemen, wong sing nang toilet iku gak risih sisan. Dadi gawe awakmu sing ngalami hal sing koyok ngono, cobaen cara iku yo rek.

Emotion: shame
Wong sing mlebu WC ngawur iku asline ora masalah janji ora ono wong liyo utowo kondisine ora antri ambek rodok sepi. Nah wong iku maeng isin maeng biasane iku melbu nang WC ne maeng iku ora tepak keadaane maeng, ang gak pas rame yo pas konangan wong akeh. Nah sing marakno isin iku maeng yo mok rong perkoro iku maeng asline. Tapi yo asline akeh wae perkoro-perkoro liyane sing sekirane dadekno wong sing salah mlebu WC maeng isin polahe kleru. Tapi wong sing isin polahe sampek kleru maeng biasane yo nag gak kesusu yo wes kebelek terus akhire ngawur mari ngunu pas metu maeng wes akeah wong sing ngeteni tibake WC sing dienggoni maeng iku ora panggonan sing tepak.

Emotion: shame
Awak dhewe mungkin kaget pas delok konco dhewe sing wis suwe ora ketok. Awak dhewe heran kenopo, aku ora tau papasan karo wong kui. Awak dhewe biasane bakal ngobrol karo wong kui dilit. Nanging, bar kui awak dhewe ora ketemu meneh. Apike kui, pas ketemu wong sing suwe ora awak dhewe delok, awak dhewe kudu jaluk kontake. Dadi awak dhewe tetep iso komunikasi yen emang awak dhewe kui bakal angel ketemune sesok-sesoke. Awak dhewe dadi tetep iso jaga hubungane awak dhewe karo konco mau lan awak dhewe uga iso saling ngewangi yen emang lagi ono butuhe. Mangkane, ojo lali takon kontake utowo media sosiale.

Emotion: surprise
Ngerasakne pengin ngamuk lan nesu nanging ora ana sebabe iku megeli lan nyebahi banget. Kene bingung kenapa pikirane kene gampang banget kepancing kanggo nesu senajan wong liya mung ngomong biasa wae lan ora ana niatan kanggo nggawe kene nesu lan muring-muring. Tuladhane nalika ana wong sing ora sengaja nyenggol awake kene, lan kene langsung mbengok lan ngajak wong gelud. Musababe sakjane sepel banget nanging bisa nggarai kene nesu banget. Yen wis kaya ngene, kene sakjane kudu bisa sadar yen iku mung hawa nafsu utawa emosi sediluk. Apa sing kene lakoni bisa wae ngerugina wong liya mulane kene wis kudu sinau kanggo nahan iku kabeh.

Emotion: angry
Nag numpak bis ojo sampek tolah-toleh koyok bido ketulup. Soale akeh wong sing jumbul mergo kari bis polahe koyok ngunu. Padal kabeh armadae bis iku mesti ngongkon kabeh wong sing ate numpak bise wes ora atek munggah mudon kejobo nang jeding utow kebelek. Soale bise iku mesti nag budal yo kudu budal opo maneh nag wes waktune. Yo tambah ditinggal nag isek klewar-klewer nang jobo. Sak liyane petugas bis, nag teminal barang yo petugase wes nganjurno utowo ngongkon kanggo wong sing ate numpak ben ora kari bis, iku nang langsung mlebu bise ben ora sampek kari nag kari ngentenine maneh iku suwe opo maneh kanggo wong sing mlaku adoh, bakal ngentekno waktu akeh.

Emotion: surprise
Awak dewe pasti tau ndelok, nek onok wong sing lagi sekarat, bakal cepet-cepet ditalqin. Talqin iku mbisikno uwong sing lagi sakaratul maut nganggo kalimat “Laa Ilaha Illallah” sing artine “Tiada Tuhan selain Allah”. Nang Islam, wong sing sakaratul maut iku dianjurno banget gawe ditalqin. Tujuane iku ben wong sing lagi sakaratul maut sek isok iling ambek kalimat tauhid iku mau, luwe apik maneh nek wong iku isok niru ucapane. Onok hadits pisan ndek ndi Rasulullah SAW bersabda, “Tuntunlah orang yang hampir mati di antara kamu sekalian dengan kalimat tahlil”. Wes ngono, wong sing sekarat dan isok ngucapno kalimat tahlil ndek penghujung uripe, wes dijamin bakal melbu surgo.

Emotion: fear
Serangan panik utawa panic attack yaiku serangan panik sing teka tanpa ana tandha lan bisa njangkit ning kabeh wong uga bisa dadi serius yen ora ditangani. Kondisi iki suwene bisa itungan menit kanthi jam. Pas wayah panik, awak iki mesti langsung ngasilake adrenalin sing bisa ningkatake kerjane organ ning jero awak kaya jantung, otot, urat, uga ambegan. Serangan panik iki faktor pemicune uga akeh banget kaya stres sing bisa ngasilake akeh zat kimia ning jero awak, trauma lan tekanan, genetik, kafein, lan akeh masalah uga emosi sing ora bisa disalurake. Serangan panik iki reaksine uga bisa macem-macem, nanging sing paling umum yaiku bisa marai mumet lan kuatir sing berlebihan. 

Emotion: fear
Aku tau ngalami telonoku moro-moro suwek pas begaga nang warung kopi, slamete pas iku ora sepiro rame dadine ora sepiro isin. Yo ancene se isine orambloko pas perkoro iku kedaden, tapi piye maneh iku kan ora kenek dibade kapan bakal kedaden. Terus aku dikandani koncoku ben perkoro iku ora kedaden maenh iku kudu ati-ati nag mekangkang utowo begaga soale nag kenemenen mesti telono sing jahitane rodok lawas mesti bakal suwek polahe ora kuat nahan kekuatane sikil maeng. Terus biasane iku mesti mestake sing suwek, nag sing bagian iku mesti isin lah, soale iso ketok sing ora pantes diwasi. Tapi nag sing suwek iku liyane yo ora masalah se.

Emotion: shame
Buang angin ning tempat umum iki sajane dadi masalah sing cilik nanging isih dianggep ora sopan karo bangsa Indonesia. Masalah buang angin iki bisa dadi masalah sing serius amarga bisa nyebarake mambu sing ora kepenak lan bisa mbuyarake wong sing lagi kumpul. Mambu kentut iki uga macem-macem lan ora kabeh bisa ditoleransi karo wong liya. Amarga kuwi, buang angin ning ngarep umum iki dianggep ora sopan lan kudune ana izin utawa ditahan kanthi panggonan sing sepi. Yen ora sengaja, uga kadhang isih dadi guneman amarga dianggep ora bisa ngontrol, apa maneh pas lagi lara weteng rasane kaya salah yen arep mbuwang angin ning tengah wong akeh. 

Emotion: shame
Biasane, sekolah iku ngadakno liburan perpisahan arek kelas 9 sak marine pengumuman kelulusan UNAS. Tapi gak berlaku gawe sekolahku, soale tahun iki sekolahku ngadakno liburan perpisahan arek kelas 9 sak durunge pengumuman. Malah pembagian hasil UNAS engkok bakal nang tengah perjalanan pas liburan. Dan tepak ae, isuk-isuk kabeh arek kelas 9 dikongkon cepet sarapan nang kafetaria hotel terus ngumpul nang aula hotel. Aku ambek koncoku sampe gopoh karepe dewe soale guru-guru wes ngubraki. Aku ambek koncoku cepet-cepet sarapan terus langsung mlayu nang aula sing wes rame iku. Pas acara dimulai, awal-awal sek onok basa-basi titik koyok sambutan kepala sekolah, tapi iku gak suwe. Terus sing dinanti tiba, yaiku pengumuman hasil kelulusan UNAS. Mbarine amplop isi hasile dibagikno, aku langsung cepet-cepet bukak. Dan pas tak woco, aku lulus UNAS dengan nem rata-rata. Tapi mbasio ngono aku tetep sueneng soale aku isok lulus ujian.

Emotion: happy
Dina Minggu kuwi wayahe bocah UKM tari reresik gudhang sing ana ning keskretariatan. Pas reresik kuwi, aku nggawa sapu lan uga lap kanggo ngeresiki bagian sing nyelempit kaya pojokan lemari lan uga pojokan ruangan sing ketutup karo kerdus lan alat-alat. Aku karo Rima, kancaku, oleh tugas nyapu lan uga ngeresiki lemari panggonan kostum lan klambi-klambi. Banjur pas aku ngeresiki pojokan kuwi, aku nemu pemandangan sing nggilani nganthi aku lan Rima kepengen muntah amarga gilo. Aku ndelok akeh kotoran kewan ning pojokan amarga wilayah pojokan lemari iki jarang banget diresiki. Kanggo ngindari kuwi, banjur lemari kostum dipindah marang panggonan sing luwih amba. 

Emotion: disgusted
Sing jeneng wong nag kelangan wong sing disenengi mesti sedeh. Opo maneh nang sing mati iku maeng teko anggota keluargae dewe. Akhire teko perkoro maeng iso dadekno roso sedeh soale anggota keluargane mati. Masio perkoro iku maeng iso dadekno roso sedeh nag iso roso sedeh maeng nang diilangno sak cepete soale iso garai perkoro elek nag ora nag diilangno sak cepete. Mangkane gawe ngilangno roso sedeh maeng iku butuh proses, salah sijine proses maeng, wong sing ngalami sedeh kudu dijak mikir sing apik-apik utowo ngomong ben atine ono sing ngancani. Dadi nag ono wong sedeh koyok ngunuku ayok podo dikancani soale roso sedeh ngunuku nag ora nang diilangno bakale blaeni.

Emotion: sad